hotchpotch/miracl-hf-unified huggingface dataset:
Katleri
Katleri on asuinalue () Lasnamäen kaupunginosassa Tallinnassa. Sen pinta-ala on 38 hehtaaria ja väkiluku 5 084 henkeä (1.1.2018). Vuoden 2014 alussa asuinalueen väestöstä 35 prosenttia oli virolaisia.
Jalkapallon III divisioonan kausi 1992
III divisioonan kausi 1992 oli Suomen jalkapallon neljänneksi korkeimman sarjatason kausi, joka pelattiin yhdeksässä alueellisessa lohkossa. Lohkovoittajat nousivat II divisioonaan kaudeksi 1993.
Antonin Rouzier
Antonin Rouzier (s. 18. elokuuta 1986 Saint-Martin-d’Hères) on ranskalainen lentopalloilija, joka edustaa Turkin lentopalloliigassa pelaavaa Arkas Sporia ja Ranskan lentopallomaajoukkuetta. Pelipaikaltaan 201 senttimetriä pitkä ja 100 kilogrammaa painava Rouzier on hakkuri. Hänen iskulyöntinsä ylettyy 350 ja torjuntalyöntinsä 330 senttimetrin korkeuteen.
Rouzier aloitti uransa kotimaassaan Toulouse VB:n riveissä ja pelasi neljässä eri seurassa vuoteen 2008 asti. Kauden 2008–2009 hän pelasi Belgian Knack Randstad Roeselaressa. Vuodet 2009–2011 Rouzier edusti kotimaansa Stade Poitevin Poitiersia, jossa hän voitti Pro A-liigan mestaruuden kaudella 2010–2011. Vuonna 2011 Rouzier siirtyi puolalaiseen ZAKSA Kędzierzyn-Koźleen, jossa hän pelasi kaksi kautta. Hän voitti seuran paidassa Puolan cupin kaudella 2012–2013. Kauden 2013–2014 Rouzier pelasi Italian A1-liigan Piemonte Volleyssä. Kaudeksi 2014–2015 Rouzier siirtyi Turkkiin Ziraat Bankası Ankaraan, ja siirtyi vuonna 2015 saman sarjan Arkas Sporiin.
Ranskan lentopallomaajoukkueessa Rouzier debytoi vuonna 2006. Vuoden 2009 EM-kilpailuissa hän oli saavuttamassa hopeaa. Vuonna 2015 Rouzier voitti Ranskan kanssa sekä maailmanliigan ja EM-kultaa. EM-kilpailuissa hänet valittiin turnauksen parhaaksi pelaajaksi.
Seurajoukkue
Maajoukkue
Henkilökohtainen
Kurepõllu
Kurepõllu on asuinalue () Lasnamäen kaupunginosassa Tallinnassa. Sen pinta-ala on 68 hehtaaria ja väkiluku 4 042 henkeä (1.1.2018). Vuoden 2014 alussa asuinalueen väestöstä 17 prosenttia oli virolaisia.
Jari Åhman
Jari Åhman (s. 14. elokuuta 1971 Kemi) on suomalainen jalkapallovalmentaja, joka toimii Veikkausliigassa pelaavan PS Kemi Kingsin päävalmentajana.
Åhman edusti peliurallaan FC-88:aa, Visan Palloa sekä Kemin Palloseuraa korkeimmillaan Kakkosessa ja Kolmosessa. Åhman toimi vuonna 2011 kemiläisen FC-88:n päävalmentajana. Vuodet 2013–2014 Åhman toimi PS Kemi Kingsissä Tommy Taylorin apuvalmentajana. Kaudeksi 2015 seura nousi Ykköseen ja Åhmanista tuli seuran päävalmentaja Taylorin astuttua sivuun. Åhman johti PS Kemin Ykkösen mestaruuteen ja Veikkausliigaan kaudeksi 2016.
Suomen jalkapallovalmentajien yhdistys palkitsi Jari Åhmanin vuonna 2015 ansiokkaasta työstä.
Siviilityössään Åhman toimii Kemin K-Citymarketin tavaratalopäällikkönä.
Kuristiku
Kuristiku on asuinalue () Lasnamäen kaupunginosassa Tallinnassa. Sen pinta-ala on 84 hehtaaria ja väkiluku 11 065 henkeä (1.1.2018). Vuoden 2014 alussa asuinalueen väestöstä 23 prosenttia oli virolaisia.
Ruotsin maatalous
Ruotsin maatalous on elinkeino, joka tuottaa Ruotsiin enimmäkseen viljaa. Muita maataloustuotteita maassa ovat juurikaskasvit kuten sokerijuurikas ja peruna. Myös maitotuotteita ja lihaa tuotetaan. Maan pinta-alasta noin kymmenen prosenttia on maatalousmaata, ja tästä suurin osa keskittyy eteläosiin kuten Skåneen, Blekingeen ja Hallandiin. Ruotsin bruttokansantuotteesta maatalouden osuus vuonna 2007 oli noin kaksi prosenttia. Maan omavaraisuusaste on 80 prosenttia.
Ruotsin maatalous on tehokasta. Maatilojen lukumäärä on vähentynyt ja tilakoko kasvanut viimeisen sadan vuoden aikana. Euroopan unioni on vaikuttanut maatalouden tukijärjestelmiin. Vuonna 1930 maatalouden osuus maan pinta-alasta oli peltoa, puutarhaa ja luonnonniittyä yli 12%. Vuonna 2007 osuus oli kymmenisen prosenttia, mutta tiloja oli alle neljännes aikaisemmasta. Nykyinen viljelys on sangen koneistettua. Ympäristötukien osuus Ruotsin maataloustuista on kansainvälisesti arvioituna korkea. Kuriositeettina voi sanoa, että muun muassa Ruotsin kuningas saa merkittäviä maataloustukiaisia.
Uppsalassa sijaitsee Ruotsin maatalousyliopisto, ja sillä on osastoja Uumajassa, Alnarpissa ja Skarassa.
Pelgulinn
Pelgulinn on asuinalue () Põhja-Tallinnan kaupunginosassa Tallinnassa. Sen pinta-ala on 238 hehtaaria ja väkiluku 16 025 henkeä (1.1.2018). Vuoden 2014 alussa asuinalueen väestöstä 56 prosenttia oli virolaisia.
Torupilli
Torupilli on asuinalue () Kesklinnan kaupunginosassa Tallinnassa. Sen pinta-ala on 51 hehtaaria ja väkiluku 4 160 henkeä (1.1.2018). Vuoden 2014 alussa asuinalueen väestöstä 65 prosenttia oli virolaisia.
Mustjõe
Mustjõe on asuinalue () Haaberstin kaupunginosassa Tallinnassa. Sen pinta-ala on 179 hehtaaria ja väkiluku 3 174 henkeä (1.1.2018). Vuoden 2014 alussa asuinalueen väestöstä 70 prosenttia oli virolaisia.
Alue on nimetty samannimisen joen (Mustjõgi) mukaan.
Agía Varvára (Iraklion)
Agía Varvára () on Kreikan kaupunki sekä samanniminen Górtynan kunnan kunnallisyksikkö (Δημοτική Ενότητα Αγίας Βαρβάρας, "Dimotikí Enótita Agías Varváras") ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 4 587 ja varsinaisen Agía Varváran kaupungin väkiluku 2 020 (vuonna 2011).
Agía Varváran kaupunki sijaitsee linnuntietä noin 26 kilometriä Iraklionista lounaaseen. Agía Varváran kunnallisyksikkö käsittää alueen Kreetan saaren keskiosissa Messarán tasangon pohjoispuolella. Agía Varvára oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Górtynan kuntaan yhdessä Kófinaksen ja Roúvaksen kanssa, jolloin se muuttui uuden kunnan kunnallisyksiköksi.
Agía Varváran kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Infosota
Infosota on sotatieteen tohtori Saara Jantusen kirjoittama kirja informaatiosodankäynnistä. Sen on julkaissut vuonna 2015 Otava.
Kirjan aiheena on erityisesti Venäjä. Jantunen kertoo, että Ukrainan kriisin aikana hänelle tuli paljon haastattelu- ja luentopyyntöjä. Hän kirjoitti kirjan näiden luentojen pohjalta. Jantunen teki väitöskirjan Yhdysvaltojen käymästä informaatiosodasta. Kirjoittajan mukaan "Infosota" ei ole kuitenkaan akateeminen tutkimus, Jantunen sanoo haluavansa kertoa informaatiosodankäynnin ilmiöistä siten, että kirjaa antaa jotakin juuri suomalaisille lukijoille. Kirjassa ei ole lähteitä.
Jantunen kertoo nostaneensa työnsä kannalta keskeisiksi Umberto Econ teoksen "Matka arkipäivän epätodellisuuteen" ja Jean Baudrillardin ajatukset. "Infosota"-kirjassaan Jantunen soveltaa nyky-Venäjään samaa lähestymistapaa kuin Eco ja Baudrillard Yhdysvaltoihin.
Jantunen joutui työnsä vuoksi verkkopalstoilla solvausten kohteeksi. Esimerkiksi MV-lehti-nimisellä verkkosivulla julkaistussa henkilöesittelyssä hänen väitöskirjaansa väitettiin plagiaatiksi ja hänen edustamaansa Maanpuolustuskorkeakoulua sanottiin idioottilaitokseksi.
Unto Hämäläinen vertaa Jantusen esittämää kuvaa Suomen ja Venäjän suhteiden tilasta siihen aurinkoiseen kuvaan, jota esiteltiin Sergei Lavrovin ja Timo Soinin tapaamisessa Rovaniemellä juuri kirjan ilmestymisaikaan. Venäjän käymän informaatiosodan erikoisuus Hämäläisen mukaan on, että trolleja on onnistuttu värväämään myös Suomesta. Heidän yhteistoimintamiehenään toimii dosentti Johan Bäckman avustajineen. Hämäläinen myös huvittuu siitä, että Bäckman ja Jon Hellevig saivat aivan äsken venäläisen Rauhantekijä-ansiomerkin, ja katsoo, että kunniamerkkitapaus on hyvä todiste Jantusen väitteiden paikkaansapitävyydestä. Hämäläisen mukaan kirja tekee suomalaisille suuren palveluksen tarjoamalla kokonaiskuvan siitä, minkälaisia menetelmiä verkkosodassa käytetään.
Jarmo Koponen arvioi tutkijan osoittavan selkeästi, mitä on hyvä tietää propagandasta, sananvapaudesta, informaatiovaikuttamisesta, vihapuheesta, rauhanpuolustamisesta, kanssakeskustelijoiden marginalisoinnista ja monesta muusta asiasta. Koposen mukaan henkilökohtainen ote, julkiseen keskusteluun antautuminen ja siitä raportointi on kirjan vahvuus, mutta se on myös kysymyksiä herättävä tapa lähestyä mutkikasta kokonaisuutta.
Anatolikó Sélino
Anatolikó Sélino (; virallisesti Δημοτική Ενότητα Ανατολικού Σελίνου, "Dimotikí Enótita Anatolikoú Selínou") on yksi Kántanos-Sélinon kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 1 021 (vuonna 2011).
Anatolikó Sélino, suomeksi ”Itäinen selleri”, käsittää Kántanos-Sélinoksen kunnan itäosan Kreetan saaren lounaisosassa. Kunnallisyksikön alueella sijaitsevat muun muassa Agía Eirínin rotko sekä pienimuotoiseksi turistikohteeksi kehittynyt Soúgian kylä saaren etelärannikolla.
Anatolikó Sélino oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kántanos-Sélinon kunnaksi yhdessä Kántanoksen ja Pelekánoksen kanssa, jolloin se muuttui uuden kunnan kunnallisyksiköksi.
Anatolikó Sélinon kunnallisyksikkö muodostuu seuraavista kyläyhdyskunnista ja asutuksista:
Arkádi
Arkádi (; virallisesti Δημοτική Ενότητα Αρκαδίου, "Dimotikí Enótita Arkadíou") on yksi Réthymnon kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 6 936 (vuonna 2011).
Arkádi sijaitsee Kreetan saaren pohjoisrannikolla Réthymnon kaupungin ja kunnallisyksikön itäpuolella ja Ídavuoren luoteispuolella. Kunnallisyksikkö on saanut nimensä siellä sijaitsevasta merkittävästä Arkádin luostarista. Kunnallisyksikön alueella sijaitsevat myös muun muassa antiikin Eleuthernan (Eléftherna) rauniot. Arkádi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Réthymnon kuntaan yhdessä Láppan ja Nikifóros Fokáksen kanssa, jolloin se muuttui uuden kunnan kunnallisyksiköksi.
Arkádin kunnallisyksikkö muodostuu seuraavista kyläyhdyskunnista ja asutuksista:
Elefthérios Venizélos (kunnallisyksikkö)
Elefthérios Venizélos (; virallisesti Δημοτική Ενότητα Ελευθερίου Βενιζέλου, "Dimotikí Enótita Eleftheríou Venizélou") on yksi Chanián kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 13 145 (vuonna 2011).
Elefthérios Venizéloksen kunnallisyksikkö sijaitsee Kreetan saaren länsiosassa Chanián kaupungin eteläpuolella. Se on nykyisin Chanián esikaupunkialuetta. Kunnallisyksikkö on nimetty sen alueella Mourniésissa syntyneen merkittävän poliitikko Elefthérios Venizéloksen mukaan.
Elefthérios Venizélos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chanián kuntaan yhdessä Akrotírin, Keramián, Néa Kydonían, Soúdan ja Thérison kanssa, jolloin se muuttui uuden kunnan kunnallisyksiköksi.
Elefthérios Venizéloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Harri Järvinen
Harri Järvinen (s. 12. maaliskuuta 1958, Kuusankoski) on SAK:n yhteyspäällikkö. Hänen vastuullaan ovat järjestön yhteiskuntavaikuttaminen, puheenjohtajan avustaminen, palkansaajakeskusjärjestösuhteet sekä kunta-, maakunta- ja turvallisuuspolitiikka.
Lukion jälkeen Järvinen työskenteli paperitehtaassa, lastenkodissa ja kehitysvammalaitoksessa. Nuorisotyöntekijäksi (Suomen Nuoriso-opisto) hän valmistui vuonna 1983 ja toimi nuoriso-ohjaajana Kuusankoskella 1983-1985.
Toimittajana Järvinen oli vuosina 1985 - 1997; ensin Kouvolan Sanomissa alue-, uutis- ja politiikan toimittajana sekä Demarissa (nyk. Demokraatti) politiikan, työmarkkinoiden ja talouden toimittajana. Vuosina 2000 - 2006 Järvinen toimi myös Suomen Sosialidemokraattisen Sanomalehtimiesliiton puheenjohtajana.
Viestintäuransa Järvinen aloitti Kunta-alan Ammattiliitto KTV:ssä vuonna 1997 tiedottajana sekä myöhemmin viestintäyksikön vastaavana ja viestintäpäällikkönä.
Vuoden 2003 eduskuntavaaleissa Järvinen oli SDP:n viestintäpäällikkö. Vaalien jälkeen valitussa hallituksessa hän toimi valtiovarainministeri Antti Kalliomäen ja Eero Heinäluoman erityisavustajana ja demariryhmän viestintävastaavana. Useaan otteeseen hän toimi myös puolueensa hallitusryhmän sihteerinä/ykkösavustajana.
Vuonna 2006 Järvinen valittiin SAK:n viestintäpäälliköksi ja vuoden 2009 organisaatiomuutoksen jälkeen yhteyspäälliköksi.
Järvinen on harrastanut keilailua vuodesta 1973 ja ollut mukana juniorien maajoukkueryhmässä. Täyden 300 sarjan hän on tehnyt kahdesti. Suomen Keilailuliiton puheenjohtajana Järvinen toimi vuosina 2008-2016.
Järvinen on naimisissa ja vuonna 2006 syntyneen tyttären isä.
Gorgolaḯnis
Gorgolaḯnis (; virallisesti Δημοτική Ενότητα Γοργολαΐνη, "Dimotikí Enótita Gorgolaḯni") on yksi Iraklionin kunnan kunnallisyksiköistä ja entinen itsenäinen Kreikan kunta. Se sijaitsee Iraklionin alueyksikössä Kreetan alueella. Kunnallisyksikön väkiluku on 2 930 (vuonna 2011).
Gorgolaḯnis sijaitsee Kreetan saaren keskiosissa noin 20 kilometriä lounaaseen Iraklionin kaupungista. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Iraklionin kuntaan yhdessä Néa Alikarnassóksen, Palianín ja Témenoksen kanssa, jolloin se muuttui uuden kunnan kunnallisyksiköksi.
Gorgolaḯniin kunnallisyksikkö muodostuu seuraavista kyläyhdyskunnista ja asutuksista:
Jenia Grebennikov
Jenia Grebennikov (s. 13. elokuuta 1990 Rennes) on ranskalainen lentopalloilija, joka edustaa Italian A1-liigassa pelaavaa Lube Macerataa ja Ranskan lentopallomaajoukkuetta. Pelipaikaltaan 188 senttimetriä pitkä ja 85 kilogrammaa painava Grebennikov on libero. Hänen iskulyöntinsä ylettyy 345 senttimetriin ja torjuntalyönti 330 senttimetriin.
Grebennikov aloitti uransa synnyinkaupunkinsa Rennes Volley 35:ssä. Hän voitti seuran kanssa Ranskan cupin kaudella 2011–2012. Vuonna 2013 Grebennikov siirtyi Saksan Bundesliigan VfB Friedrichshafeniin. Hän edusti seuraa kaksi kautta voittaen Saksan cupin kaudella 2013–2014 ja Saksan mestaruuden seuraavalla kaudella. Huhtikuussa 2015 Grebennikov siirtyi Italian A1-liigan Lube Macerataan.
Grebennikov debytoi Ranskan lentopallomaajoukkueessa vuonna 2011. Hän oli mukana vuoden 2014 MM-kilpailuissa, joissa Ranska sijoittui neljänneksi ja Grebennikov palkittiin parhaana liberona. Vuoden 2015 EM-kilpailuista Grebennikov saavutti kultaa ja jälleen parhaan liberon palkinnon.
Grebennikovin isä, venäläinen Boris Grebennikov on entinen lentopalloilija ja lentopallovalmentaja.
Seuratasolla
Maajoukkuetasolla
Henkilökohtainen
Ítanos
Ítanos (; virallisesti Δημοτική Ενότητα Ιτάνου, "Dimotikí Enótita Itánou") on yksi Siteían kunnan kunnallisyksiköistä ja entinen itsenäinen Kreikan kunta. Se sijaitsee Lasíthin alueyksikössä Kreetan alueella. Kunnallisyksikön väkiluku on 2 108 (vuonna 2011).
Ítanos käsittää Kreetan saaren itäpään. Kunnallisyksikkö on saanut nimensä antiikin ajan Itanoksen kaupungista, joka sijaitsi sen alueella. Kunnallisyksikön alueella sijaitsee myös lukuisia minolaisen ajan kohteita, kuten Káto Zákros ja Palaíkastron Rousolákos, sekä Toploún luostari ja Váin palmuranta.
Ítanos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Siteían kuntaan yhdessä Léfkin kanssa, jolloin se muuttui uuden kunnan kunnallisyksiköksi.
Ítanoksen kunnallisyksikkö muodostuu seuraavista kyläyhdyskunnista ja asutuksista:
Kántanos
Kántanos () eli Kándanos (Κάνδανος) on Kreikan kylä sekä samanniminen Kántanos-Sélinon kunnan kunnallisyksikkö (Δημοτική Ενότητα Καντάνου tai "Κανδάνου", "Dimotikí Enótita Kantánou" tai "Kandánou") ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 1 118 (vuonna 2011).
Kántanoksen kylä sijaitsee Kreetan saaren lounaisosan sisämaassa saaren pohjoisrannikolta etelärannikon Palaióchoraan johtavan tien varressa. Etäisyys Chaniásta on noin 60 kilometriä ja Palaióchorasta noin 14 kilometriä. Kylä oli olemassa jo bysanttilaisena aikana, ja sen lähellä on useita tuon ajan kirkkoja ja luostareita. Toisen maailmansodan aikana saksalaiset miehittäjät tuhosivat kylän kostotoimenpiteenä sen asukkaiden vastarinnasta Kreetan taistelun aikana, ja pystyttivät paikalle kivilaattoja, joihin on kirjoitettu mm. ”Kándanos hävitettiin maan tasalle 3.6.1941, niin ettei sitä milloinkaan jälleenrakenneta”. Sodan jälkeen kylä jälleenrakennettiin. Kivilaatat on säilytetty muistona.
Kántanos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kántanos-Sélinon kunnaksi yhdessä Anatolikó Sélinon ja Pelekánoksen kanssa, jolloin se muuttui uuden kunnan kunnallisyksiköksi.
Kántanoksen kunnallisyksikkö muodostuu seuraavista kyläyhdyskunnista ja asutuksista:
Keramiá
Keramiá (; virallisesti Δημοτική Ενότητα Κεραμιών, "Dimotikí Enótita Keramión") on yksi Chanián kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 678 (vuonna 2011).
Keramiá sijaitsee Kreetan saaren länsiosassa ja käsittää Chanián kunnan kaakkoisosan. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chanián kuntaan yhdessä Akrotírin, Elefthérios Venizéloksen, Néa Kydonían, Soúdan ja Thérison kanssa, jolloin se muuttui uuden kunnan kunnallisyksiköksi.
Keramián kunnallisyksikkö muodostuu seuraavista kyläyhdyskunnista ja asutuksista:
Láppa
Láppa (; virallisesti Δημοτική Ενότητα Λαππαίων, "Dimotikí Enótita Lappaíon") on yksi Réthymnon kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 2 216 (vuonna 2011).
Láppan kunnallisyksikkö käsittää Réthymnon kunnan länsiosan ja sijaitsee Nikifóros Fokáksen kunnallisyksikön länsipuolella Kreetan saaren pohjoisrannikolla. Kunnallisyksikkö on saanut nimensä antiikin ajan Lappan kaupungista, joka sijaitsi sen alueella nykyisen Argyroúpolin kylän paikalla. Kunnallisyksikön suurin asutus on Episkopí.
Láppa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Réthymnon kuntaan yhdessä Arkádin ja Nikifóros Fokáksen kanssa, jolloin se muuttui uuden kunnan kunnallisyksiköksi.
Láppan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Makrý Gialós
Makrý Gialós (; myös "Makrí Gialós") eli Makrygialós (Μακρυγιαλός; myös "Makrigialós") on Kreikan kylä sekä samanniminen Ierápetran kunnan kunnallisyksikkö (Δημοτική Ενότητα Μακρύ Γιαλού, "Dimotikí Enótita Makrý Gialoú") ja entinen itsenäinen kunta. Se sijaitsee Lasíthin alueyksikössä Kreetan alueella. Koko kunnallisyksikön väkiluku on 3 894 ja varsinaisen Makrý Gialóksen kylän väkiluku 760 (vuonna 2011).
Makrý Gialóksen kylä, suomeksi ”Pitkä ranta”, sijaitsee Kreetan saaren kaakkoisosassa sen etelärannikolla noin 38 kilometriä etelään Siteíasta ja 25 kilometriä itään Ierápetrasta. Kylä on nykyisin turistikohde. Makrý Gialós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ierápetran kuntaan.
Kylän lähellä sijaitsee minolaisaikaisen huvilan arkeologinen kohde, joka tunnetaan kylän mukaan nimellä Makgygialóksen minolainen huvila.
Makrý Gialóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Palianí
Palianí (; virallisesti Δημοτική Ενότητα Παλιανής, "Dimotikí Enótita Palianís") on yksi Iraklionin kunnan kunnallisyksiköistä ja entinen itsenäinen Kreikan kunta. Se sijaitsee Iraklionin alueyksikössä Kreetan alueella. Kunnallisyksikön väkiluku on 1 844 (vuonna 2011).
Palianí sijaitsee Kreetan saaren keskiosissa noin 20 kilometriä Iraklionin kaupungista lounaaseen. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Iraklionin kuntaan yhdessä Gorgolaḯniin, Néa Alikarnassóksen ja Témenoksen kanssa, jolloin se muuttui uuden kunnan kunnallisyksiköksi.
Palianín kunnallisyksikkö muodostuu seuraavista kyläyhdyskunnista ja asutuksista:
Pelekános
Pelekános (; virallisesti Δημοτική Ενότητα Πελεκάνου, "Dimotikí Enótita Pelekánou") on yksi Kántanos-Sélinon kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 3 292 (vuonna 2011).
Pelekános, suomeksi ”Pelikaani”, käsittää Kreetan saaren lounaiskulman. Sen suurin asutus on saaren etelärannikolla sijaitseva Palaióchoran kylä. Pelekános oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kántanos-Sélinon kunnaksi yhdessä Anatolikó Sélinon ja Kántanoksen kanssa, jolloin se muuttui uuden kunnan kunnallisyksiköksi.
Pelekánoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Soúda (kaupunki)
Soúda (; myös "Súda") on Kreikan kaupunki sekä samanniminen Chanián kunnan kunnallisyksikkö (Δημοτική Ενότητα Σούδας, "Dimotikí Enótita Soúdas") ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 8 442 ja varsinaisen Soúdan kaupungin väkiluku 6 358 (vuonna 2011).
Soúdan kaupunki sijaitsee Soúdanlahden pohjukassa noin kuusi kilometriä Chanián kaupungista itäkaakkoon. Se on nykyisin käytännössä Chanián esikaupunkialuetta. Soúda on satamakaupunki, ja sen satama on Kreetan toiseksi suurin ja yksi koko Kreikan suurimmista. Siellä toimii myös Naton laivastotukikohta. Soúdan kunnallisyksikkö käsittää lahden etelärannikon. Siihen kuuluu myös pieni Soúdan saari, joka sijaitsee lähempänä lahden pohjoisrantaa ja Akrotírin niemeä. Saarella on venetsialaisaikainen linnoitus. Kunnallisyksikön alueella sijaitsevat myös muun muassa antiikin ajan Apteran kaupungin rauniot sekä turkkilaisten rakentama Itzedínin linnoitus.
Soúda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chanián kuntaan yhdessä Akrotírin, Elefthérios Venizéloksen, Keramián, Néa Kydonían ja Thérison kanssa, jolloin se muuttui uuden kunnan kunnallisyksiköksi.
Soúdan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Soúda
Soúda (; myös "Súda") voi viitata seuraaviin:
Témenos
Témenos (; virallisesti Δημοτική Ενότητα Τεμένους, "Dimotikí Enótita Teménous") on yksi Iraklionin kunnan kunnallisyksiköistä ja entinen itsenäinen Kreikan kunta. Se sijaitsee Iraklionin alueyksikössä Kreetan alueella. Kunnallisyksikön väkiluku on 3 260 (vuonna 2011).
Témenos sijaitsee Kreetan saaren keskiosissa noin 18 kilometriä Iraklionin kaupungista etelälounaaseen. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Iraklionin kuntaan yhdessä Gorgolaḯniin, Néa Alikarnassóksen ja Palianín kanssa, jolloin se muuttui uuden kunnan kunnallisyksiköksi.
Témenoksen kunnallisyksikkö muodostuu seuraavista kyläyhdyskunnista ja asutuksista:
Thériso
Thériso (; ) on Kreikan kylä sekä samanniminen Chanián kunnan kunnallisyksikkö (Δημοτική Ενότητα Θερίσου, "Dimotikí Enótita Therísou") ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 8 596 ja varsinaisen Thérison kylän väkiluku 113 (vuonna 2011).
Thérison kylä sijaitsee vuoristossa noin 13 kilometriä Chanián kaupungista etelään. Kunnallisyksikkö käsittää alueen, joka ulottuu Chanián kaupunkialueen eteläosista sisämaan vuoristoon. Sen suurimmat asutukset ovat aivan Chanián kupeessa sijaitsevat Perivólian ja Vamvakópoulon kaupungit.
Thériso oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chanián kuntaan yhdessä Akrotírin, Elefthérios Venizéloksen, Keramián, Néa Kydonían ja Soúdan kanssa, jolloin se muuttui uuden kunnan kunnallisyksiköksi.
Thérison kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Vrachási
Vrachási (; myös "Vrahási"; ) on Kreikan kylä sekä samanniminen Ágios Nikólaoksen kunnan kunnallisyksikkö (Δημοτική Ενότητα Βραχασίου, "Dimotikí Enótita Vrachasíou") ja entinen itsenäinen kyläkunta. Se sijaitsee Lasíthin alueyksikössä Kreetan alueella. Koko kunnallisyksikön väkiluku on 1 932 ja varsinaisen Vrachásin kylän väkiluku 311 (vuonna 2011).
Vrachásin kylä sijaitsee Kreetan saaren itäosassa noin neljä kilometriä luoteeseen Neápolista ja noin 17 kilometriä luoteeseen Ágios Nikólaoksesta. Vrachásin kunnallisyksikkö käsittää Ágios Nikólaoksen kunnan luoteisosan. Sen suurin asutus on saaren pohjoisrannikolla sijaitseva Sísin kylä. Seudun nähtävyyksiin lukeutuu muun muassa Selinárin Pyhän Yrjön luostari.
Vrachási oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágios Nikólaoksen kuntaan yhdessä Neápolin kanssa, jolloin se muuttui uuden kunnan kunnallisyksiköksi.
Vrachásin kunnallisyksikkö muodostuu seuraavista kylistä tai muista asutuksista:
Finland Times
Finland Times on joulukuussa 2012 perustettu Rovaniemellä toimitettava englanninkielinen verkkolehti. Sen perustaja ja päätoimittaja on Bangladeshista vuonna 2007 Suomeen muuttanut Ofiul Hasnat. Finland Times on Suomen luetuin englanninkielinen verkkomedia, jonka sivuilla vierailee päivittän noin 5 000 ihmistä. Lisäksi lehteä luetaan paljon myös Yhdysvalloissa ja Britanniassa.
Norjan maatalous
Norjan maatalous ei ole maan luonnonolosuhteiden johdosta maan pääelinkeinoja. Maatalous keskittyy viljelyksen osalta eteläiseen Norjaan. Esimerkiksi vuonna 1929 viljelysmaana oli vain reilu kaksi prosenttia maan pinta-alasta ja laidunmaana reilu prosentti. Parhaat viljelysmaat ovat Gudbrandsdalslågen-joen ympäristön maakunnissa, Gudbrandsdalenissa Oslon pohjoispuolella.
Norja kuuluu Euroopan talousalueeseen ETA:an, mutta sitä koskevat Euroopan unionin säännöksistä vain ne, joihin se on itse sitoutunut. Tilakoon muutoskehitys on ollut kuitenkin selvää Norjassakin viimeisen sadan vuoden aikana. Kun vuonna 1933 keskimääräinen tilakoko on ollut alle 0,5 hehtaaria, se on kasvanut. Maa keskittyy enemmän eläintentuotantoon. Vertailussa vuoteen 1933 maassa oli vuonna 2010 yli kaksi miljoona lammasta, määrä hienoisessa nousussa, 67 000 vuohta, määrä selvässä laskussa, 37 000 hevosta, määrä huomattavasti laskenut, 875 000 nautaa, jossa on selkeää laskua sekä 850 000 sikaa, joka on taas selvästi kohonnut 80 vuoden aikana. Poroja arvioitiin olevan 1930-luvulla noin 100 000, nykyisestä määrästä ei ole varmuutta. Porotaloutta pidetään Norjassa perinteisesti saamelaisten elinkeinona. Søgnen ja Hardangerin vuonoalueet ovat vanhastaan tunnettuja puutarhanhoidostaan. Mesjuusto on tunnettu erikoistuote, joka on usein ainakin osittain kutunjuustoa.
Maataloutta opetetaan Åsissa sijaitsevassa Norjan ympäristötieteen ja biologian yliopistossa, joka on entinen Norjan maatalouskorkeakoulu.
Tauno Olkkonen
Tauno Toivo Olkkonen (13. helmikuuta 1925 Helsinki – 21. syyskuuta 2018 Helsinki) oli suomalainen tekniikantutkija ja professori. Hän oli Teknillisen korkeakoulun teollisuustalouden professori vuodesta 1975. Hän tutki teollisuustaloutta ja tuotantotekniikkaa.
Olkkonen diplomi-insinööriksi 1950, tekniikan lisensiaatiksi 1968 Teknillisestä korkeakoulusta ja väitteli tohtoriksi 1973 Lappeenrannan teknillisestä korkeakoulusta. Hän työskenteli Kone oy:n tehdasinsinöörinä 1950–1952, Rastorin konsulttina ja tutkimusjohtajana 1952–1965, tutkimusjohtajana 1966–1967, ja Suomen Kaapelitehdas oy:n tutkimusinsinööri hän oli 1965–1966.
Busto Arsizio
Busto Arsizio on kaupunki Pohjois-Italiassa Varesen maakunnassa Lombardian alueella. Se on maakunnan väekkäin kunta.
Kunnan talous perustuu kauppaan ja teollisuuteen. Kaupungin tekstiiliteollisuudella on pitkät perinteet.
Kaupunkia edustava lentopallojoukkue Futura Volley Busto Arsizio pelaa naisten pääsarjassa A1-liigassa. Joukkueen kotiareenassa PalaYamamayssa pelattiin vuonna 2015 miesten lentopallon Euroopan-mestaruuskilpailujen välieräotteluita.
Futura Volley Busto Arsizio
Futura Volley Busto Arsizio on italialainen naisten lentopallojoukkue. Joukkueen kotikaupunki on Lombardiassa sijaitseva Busto Arsizio. Joukkue on pelannut ylimmällä sarjatasolla kaudesta 2007–2008 lähtien.
Suomalainen Saara Esko pelasi joukkueessa kolme kautta vuosina 2006–2009.
Malcolm Dunkley
Malcolm Dunkley (12. heinäkuuta 1961 Wolverhampton, Englanti – 24. syyskuuta 2005 Englanti) oli brittiläinen jalkapalloilija. Hän edusti Rovaniemen Palloseuraa vuosina 1988–1990, pelaten kolmen kauden aikana yhteensä 75 ottelua SM-sarjassa ja Veikkausliigassa. Dunkley kuoli sydänkohtaukseen kotonaan Englannissa syyskuussa 2005.
20 kilometrin kävely olympialaisissa
20 kilometrin kävely on kuulunut olympialaisten lajivalikoimaan vuoden 1956 olympialaisista lähtien. Naisten 20 km kävelymatka on ollut olympiaohjelmassa vuoden 2000 kisoista lähtien. Menestynein 20 km kävelyn olympiaurheilija on Neuvostoliittoa edustanut Vladimir Golubnitši, joka on voittanut kaksi olympiakultaa, yhden hopean ja yhden pronssin.
Sulforidatsiini
Sulforidatsiini (lääkenimiä: "Imagotan", "Psychoson", "Inofal") on eräs tyypillinen antipsykootti, jolle likeistä sukua ovat tioridatsiini ja mesoridatsiini. Se on neuroleptinen lääkeaine, ja vaikuttaa hillitsevästi psykoottisiin tiloihin sekä maniaan. Lääke ei ilmeisesti ole ollut käytössä Suomessa aktiivisti.
Sulforidatsiini on myös tioridatsiinin "metaboliitti", eli aineenvaihdunnan tuote. Tällä nimenomaisella lääkeaineella on tunnettu haittavaikutuksia, ne ovat samansuuntaiset kuten muillakin ensimmäisen polven neuroleptisillä lääkeaineilla.
Sulforidatsiinin kemiallinen kaava on CHNOS, moolimassa 402,573 g/mol ja CAS-numero 14759-06-9.
Milnasipraani
Milnasipraani (Suomessa: "Ixel") on ei-trisyklinen masennuslääke. Lääke vaikuttaa noradrenaliinin ja serotoniinin aineenvaihduntaan aivoissa, josta syystä sitä on kutsuttu kaksikanavaiseksi. Lääke on kielletty alle 18-vuotiailta, eikä sitä suositella alle 25-vuotiaille. Lääkkeellä voidaan hoitaa myös fibromyalgiaa.
Milnasipraanin kemiallinen kaava on CHNO, moolimassa 246,348 g/mol ja CAS-numero 92623-85-3. Milnasipraanin enantiomeeri on levomilnasipraani (CAS 96847-55-1).
http://www.laakeinfo.fi/Medicine.aspx?m=1593
http://www.terveyskirjasto.fi/terveyskirjasto/tk.koti?p_artikkeli=far12585
Robert John ”Mutt” Lange
Robert John ”Mutt” Lange on (s. 11. marraskuuta 1948 Mufulira, Rhodesia) on brittiläinen äänitetuottaja ja lauluntekijä. Hän on työskennellyt lukuisten yhtyeiden ja artistien kanssa, joihin lukeutuvat AC/DC, Def Leppard, The Boomtown Rats, Foreigner, The Cars, Bryan Adams, Billy Ocean, The Corrs, Nickelback ja Maroon 5. Hän myös kirjoitti ja tuotti lauluja entisen vaimonsa Shania Twainin kanssa.
Tor Arneberg
Tor Birger Arneberg (4. syyskuuta 1928 Oslo – 23. syyskuuta 2015 Belleair, Florida, Yhdysvallat) oli norjalainen kilpapurjehtija ja olympiamitalisti.
Arneberg kuului Norjan olympiahopeaa 6mR-luokassa saavuttaneeseen joukkueeseen Helsingissä 1952.
Arneberg sai myöhemmin Yhdysvaltain kansalaisuuden ja muutti maahan. Hän kuoli Yhdysvalloissa sairastettuaan pitkään 87-vuotiaana 23. syyskuuta 2015. Arneberg oli viimeinen elossa ollut viisihenkisen olympiahopeavenekuntansa jäsen.
Erik Heiberg
Erik Oscar Heiberg (24. tammikuuta 1916 Kristiania – 30. joulukuuta 1996 Oslo) oli norjalainen kilpapurjehtija ja olympiamitalisti.
Heiberg kuului Norjan olympiahopeaa 6mR-luokassa saavuttaneeseen joukkueeseen Helsingissä 1952.
Carl Mortensen
Carl Lauritz Mortensen (2. maaliskuuta 1919 Kristiania – 1. marraskuuta 2005 Oslo) oli norjalainen kilpapurjehtija ja olympiamitalisti.
Mortensen kuului Norjan olympiahopeaa 6mR-luokassa saavuttaneeseen joukkueeseen Helsingissä 1952.
Finn Ferner
Finn Christian Ferner (10. maaliskuuta 1920 Kristiania – 11. maaliskuuta 2001 Nesøya, Asker) oli norjalainen kilpapurjehtija ja olympiamitalisti.
Ferner kuului Norjan olympiahopeaa 6mR-luokassa saavuttaneeseen joukkueeseen Helsingissä 1952 ja sijoittui seitsemänneksi 5.5mR-veneluokassa Rooman kesäolympialaisissa 1960. Fernerin Johan-veli oli myös mukana olympiahopeavenekunnassa.
Startup Sauna
Startup Sauna on Startup Säätiön alainen voittoa tavoittelematon järjestö, joka on lähtöisin Aalto-yliopiston opiskelijajärjestö Aaltoesin piireistä. Se järjestää kaksi kertaa vuodessa yliopiston kampusalueella Startup Sauna-kiihdytysohjelman, jossa osallistuvat yritykset saavat kokeneilta yrittäjiltä ja sijoittajilta mentorointia kuuden viikon ajan. Heidän kanssaan käydään läpi rahoituksen hankintaa, myyntityötä ja hinnoittelua. Osallistujat hiovat yritysideaansa, tapaavat sijoittajia ja pääsevat kasvuyritystapahtuma Slushiin. Vuonna 2013 Startup Sauna valittiin Piilaaksossa maailman parhaaksi yliopistopohjaiseksi yrityskiihdyttämöksi.
Vuoden 2014 syksyllä ohjelmaan osallistui 19 tiimiä 13 maasta. Kaukaisimmat startupit tulivat Etelä-Koreasta, Keniasta ja Libanonista. Hakemuksia tuli 781 yritykseltä. Syksyyn 2014 mennessä kiihdyttämäohjelmaan oli osallistunut 126 yritystä, jotka olivat keränneet yhteensä 29 miljoonaa euroa ulkopuolista rahoitusta.
Juha Lankinen
Juha Jaakko Jalmari Lankinen (13. lokakuuta 1937 Viipuri – 11. syyskuuta 2015 Lahti) oli suomalainen arkkitehti, joka tutki Viipurin rakennushistoriaa ja toteutti työryhmineen Etelä-Karjalan museossa sijaitsevan Viipurin kaupungin pienoismallin, joka kuvaa kaupunkia sellaisena kuin se oli ilmakuvien perusteella 2. syyskuuta 1939 kello 10.30. Mallissa on noin 3 500 rakennusta. Mallin piirustusten pohjalta on toteutettu myös 3D-mallinnuksella VirtuaaliViipuri 1939 projekti.
Lankisen isä oli arkkitehti Jalmari Lankinen.
HMS Captain (1869)
HMS Captain oli Britannian kuninkaallisen laivaston vuonna 1869 vesillelaskettu panssarifregatti.
Alus tilattiin Birkenheadistä Laird Brothersilta ja sen köli laskettiin 30. tammikuuta 1867. Alus laskettiin vesille 27. maaliskuuta 1869 ja se valmistui huhtikuussa 1870.
Alus kaatui Biskajanlahdella aamuyöllä 7. syyskuuta 1870 kovassa tuulessa, jolloin ainoastaan kahdeksantoista miestä pelastui. Kuolonuhrien joukossa oli kommodori Hugh Burgoyne, joka oli ollut eräs ensimmäisiä Viktorian ristillä palkittuja.
Riitta Suominen
Riitta Marja Kristiina Suominen (o.s. "Suhonen", 5. marraskuuta 1946 – 16. lokakuuta 2015) oli kokoomuslainen Helsingin kaupunginvaltuutettu ja kokoomusvaikuttaja Ilkka Suomisen puoliso.
Suominen toimi Helsingin kaupunginvaltuustossa neljä kautta 1989–2004. Hänen näkyvin tavoitteensa oli vanhusten elinolojen kohentaminen. Suominen edusti Kokoomusta myös Helsingin koululautakunnassa 1989-1992, kaupunginhallituksessa 1993–1996, sosiaalilautakunnassa 1997–2000 ja kulttuuri- ja kirjastolautakunnassa 2001–2004.
Suominen oli Suomen Taitoluisteluliiton puheenjohtaja vuosina 1997–1998. Hän oli myös Gastronomien seuran puheenjohtaja.
Blot-Sven
Blot-Sven ('uhri-Sven') oli 1200-luvulta peräisin olevan kuningasluettelon mukaan Ruotsin kuningas 1080-luvun puolivälissä. Hervörin saagan mukaan hän oli kuningas Inge vanhemman lanko.
Noin vuonna 1084 kristinuskon omaksunut Inge yritti lakkauttaa perinteiset Upsalassa toimitetut veriuhrit aasoille. Vaikka ruotsalaiset olivat tähän aikaan jo pääasiassa kristittyjä, he eivät hyväksyneet ikivanhasta perinteestä luopumista. Inge syrjäytettiin valtaistuimelta, ja uhraamaan valmis Sven nousi kuninkaaksi.
Noin vuonna 1087 Inge saapui sotajoukkoineen Upsalaan, surmasi Svenin ja nousi uudelleen kuninkaaksi.
Pehr Henrik Ling on kirjoittanut kuninkaasta näytelmän "Blot-Sven" (1924).
Juovanaamasorsa
Juovanaamasorsa ("Anas superciliosa") on sorsalintu.
Juovanaamasorsa on 55 cm pitkä. Se on väritykseltään ruskea ja päässä sillä on tumma silmäjuova ja siivessä vihreä siipipeili. Sukupuolet ovat samannäköiset.
Juovanaamasorsaa tavataan laajalla alueella Kaakkois-Aasiassa, Australiassa ja Oseaniassa. Sen levinneisyysalueen pinta-ala on noin 8 850 000 km. Lajin kannaksi arvioidaan 180 000–1 200 000 yksilöä. Se on luokiteltu elinvoimaiseksi.
Juovanaamasorsa elää monenlaisissa vesistöissä. Se kuitenkin pesii yleensä kaukana vedestä, usein puunkolossa. Laji munii yleensä 10–12 munaa. Juovanaamasorsa voi risteytyä sinisorsan kanssa.
Kadmiumsulfidi
Kadmiumsulfidi (CdS) on kadmium- ja sulfidi-ionien muodostama epäorgaaninen ioniyhdiste. Yhdistettä voidaan käyttää pigmenttinä muun muassa taiteilijaväreissä ja keramiikan ja lasin värjäykseen sekä puolijohteena aurinkokennoissa. Luonnossa kadmiumsulfidia esiintyy harvinaisina greenockiitti- ja hawleyiittimineraaleina.
Kadmiumsulfidi on huoneenlämpötilassa valmistusprosessista riippuen kirkkaan keltaista tai punertavankeltaista kiteistä ainetta. Yhdiste on polymorfista ja sillä on kaksi eri kiderakennetta. Huoneenlämpötilassa se esiintyy alkeiskopiltaan kuutiollisena ja tämä muoto muuntuu kuumennettaessa noin 700–800 °C:n lämpötilaan punaiseksi rakenteeltaan heksagoniseksi kadmiumsulfidiksi. Hapen läsnä ollessa yhdiste voi myös hapettua kuumennettaessa kadmiumsulfaatiksi tai kadmiumoksidiksi. Kadmiumsulfidi ei liukene veteen, mutta liukenee happoliuoksiin. Myös ammoniakkiliuokset liuottavat kadmiumsulfidia, koska muodostuu liukoinen kompleksi-ioni, jossa kadmium on keskusatomina. Kadmiumsulfidi on n-tyypin puolijohde ja sen valenssivyön ja johtavuusvyön välinen energiaero on 2,58 eV.
Koska kadmiumsulfidi on veteen liukenematonta, ei se ole muihin kadmiumyhdisteisiin nähden erityisen myrkyllistä akuutisti. Useat kadmiumyhdisteet ovat kuitenkin karsinogeenisia, minkä vuoksi myös kadmiumsulfidi luokitellaan todennäköisesti syöpää aiheuttavaksi aineeksi.
Tyypillisin tapa valmistaa kadmiumsulfidia on johtaa liukoisen kadmiumsuolan vesiliuokseen rikkivetyä tai jonkin alkalimetallin sulfidin kuten natriumsulfidin avulla. Neutraalissa pH:ssa saostettuna tuote on kirkkaan keltaista ja happamissa liuoksissa punertavaa. Yhdistettä valmistetaan myös kuumentamalla kadmiumoksidia tai -karbonaattia rikin kanssa.
Kadmiumkeltaista käytetään taiteilijamaaleissa kadmiumkeltaisen nimellä ja lisäksi sitä käytetään värjäämään muun muassa laseja, lasitteita, keramiikkaa ja muoveja. Väriaineena yhdistettä on käytetty 1800-luvulta alkaen. Sitä voidaan sekoittaa muun muassa sinkkisulfidiin, kadmiumselenidiin ja bariumsulfaattiin tai muihin pigmentteihin tai sideaineisiin. Kadmiumsulfidimaalit säilyttävät kirkkautensa pitkään ja niillä on hyvä säänkesto. Sinkkisulfidin ja kadmiumsulfidin seos on loisteaine, jota on käytetty muun muassa kuvaputkitelevisioissa. Kadmiumsulfidi on puolijohde ja sitä käytetään muun muassa aurinkokennoissa, transistoreissa, diodeissa ja lasereissa.
HMS Sultan (1870)
HMS Sultan oli Britannian kuninkaallisen laivaston vuonna 1870 vesillelaskettu panssarifregatti. Alus oli paranneltu "HMS Hercules" ja siihen oli lisätty toinen panssaroitu tykkipatteri ylemmälle kannelle, millä saatiin korjattua tulen kattavuudessa havaitut puutteet.
Alus tilattiin Chathamin telakalta ja sen köli laskettiin 29. helmikuuta 1868. Alus laskettiin vesille 31. toukokuuta 1870 ja se valmistui 10. lokakuuta 1871.
Panssarointi oli keskilaivassa yhdeksäntuumainen kaveten keulaan ja perään, joissa se oli kahdeksan ja kuusi tuumaa. Tykkipatterin suojana oli yhdeksän tuuman panssarointi sivuilla ja keulassa kuuden ja perässä viiden tuuman panssarilaipiot. Ylemmän patterin sivupanssarointi oli kahdeksantuumainen ja laipiot 4,5-tuumaiset. Kaikki kymmenen tuuman rihlatut, suusta ladattavat tykit olivat alemmassa patterissa, ja yläpatterissa oli yksi yhdeksän tuuman tykki kummallakin sivulla siten, että ne voitiin siirtää ampumaan joko taakse tai sivuille. Loput kaksi yhdeksäntuumaista tykkiä oli asennettu yläkannen keulan puoleiseen päähän, ja niiden suojana oli siirrettävä panssarilaipio.
Aluksen aseistusta täydennettiin vuonna 1879 seitsemällä neljän tuuman takaaladattavalla tykillä ja neljällä kuuden naulan pikatykillä. Samalla aluksen pääkannelle asennettiin neljän torpedon kuljettamiseksi tarvittavat telineet sekä kaksi etsintävalonheitintä. Aluksen ilmastointia parannettiin, ja kattilat vaihdettiin. Koeajoissa alus saavutti 15 solmun nopeuden 7 736 hevosvoimalla. Sen oli mahdollista myös kuljettaa kahta torpedovenettä.
Alus oli täystakiloitu, ja sen purjepinta-ala oli 34 100 neliöjalkaa. Alus takiloitiin parkiksi vuonna 1876. Alus oli purjein hidas, mutta se oli vakaa tykkilavetti.
Vuonna 1882 alus osallistui Aleksandrian tulittamiseen. Alus ajoi 6. maaliskuuta 1889 kartoittamalle karille Maltan ja Gozon välisessä Cominonsalmessa, jolloin aluksen pohja repesi. Alus täyttyi hitaasti vedellä. Voimakas aalto irroitti 14. maaliskuuta aluksen karilta, ja se vajosi pohjaan. Italialainen Baghino & Co nosti elokuussa aluksen hylyn 50 000 punnalla, ja se saapui 27. elokuuta Maltalle.
Tilapäiskorjausten valmistuttua alus siirrettiin Portsmouthiin, jossa se modernisoitiin ja korjattiin vuosina 1893–1896. Aluksen neljän tuuman tykit poistettiin, ja niiden tilalle asennettiin neljä 4,7 tuuman tykkiä. Samalla aluksen höyrykone ja kattilat vaihdettiin, ja siihen asennettiin uudet savuhormit ja mastot. Alukselle rakennettiin myös uusi komentosilta savuhormien etupuolelle, ja alukselle asennettiin torpedoverkot. Aluksen vakauden parantamiseksi asennettiin yhdeksän tuuman puinen rengas vesirajaan. Modernisoinnin jälkeisessä koeajossa alus saavutti 14,6 solmun nopeuden 6 531 hevosvoimalla.
Alus sijoitettiin reserviin, josta se siirrettiin koululaivaksi nimellä "HMS Fisgard IV" vuonna 1906. Aluksen nimeksi palautettiin vuonna 1931 "HMS Sultaniksi". Toisessa maailmansodassa alus oli miinanraivaajien emälaivana Portsmouthissa. Se myytiin romutettavaksi vuonna 1947.
Ragnvald
Ragnvald ("Ragnvald Knaphövde" tai "Knaphöfde", 'Ragnvald Tuittupää') oli Ruotsin kruunun tavoittelija. Myöhäisen lähteen mukaan hän oli Olof Näskonungin poika, mutta on myös esitetty, että hän olisi ollut sama henkilö kuin kuningas Inge vanhemman poika Ragvald.
Kuningas Inge nuoremman kuoltua 1120-luvulla Ruotsissa alkoi levottomuuksien kausi, josta on niukasti tietoja. Länsi-Götanmaan lain esipuhe ja Saxo Grammaticus kertovat, että svealaiset valitsivat Ragnvaldin kuninkaaksi, mutta göötit olivat jo aikaisemmin valinneet kuninkaaksi Maunu Niilonpojan. Ragnvaldin ratsastettua Länsi-Götanmaalle paikalliset talonpojat surmasivat hänet noin vuonna 1130.
Helsingfors Segelklubb
Helsingfors Segelklubb ry eli HSK (myös Hoski) on vuonna 1899 perustettu helsinkiläinen pursiseura. Seuran kotisatama sijaitsee Lauttasaaressa saaren itäpuolella Vattunokan alueella. Jäseniä seuralla on noin 1600 ja venepaikkoja noin 500. Seuran kommodori on Joni Nuorivaara.
Vuonna 1899 Helsingin länsiosien purjehduksen harrastajat perustivat yhdistyksen nimellä Helsingfors Arbetare Segelklubb. Jäseniä yhdistyksessä oli jo ensimmäisenä vuonna toistasataa ja purjeveneitä 21. Useat yhdistyksen perustajista olivat ruotsinkielisiä ja monet heistä kirjapainoalalla. Tuohon aikaan veneenomistajiksi pääsi rakentamalla veneensä itse.
Suomen saavutettua itsenäisyytensä yhdistys merkittiin vuonna 1919 uuteen yhdistysrekisteriin eräänä ensimmäisistä, nyt nimellä Helsingfors Segelklubb. Yhdistyksen kotisatamat ovat aina sijainneet Helsingin länsilaidalla. Entiset satamat, Kellosaari ja Iso-Pässi, joiden hyväksi menneet sukupolvet työskentelivät, ovat jääneet täytemaan, liikenteen tai rakentamisen alle.
Nykyinen kotisatama Lauttasaaren itärannalla on ollut yhdistyksen käytössä vuodesta 1959 lähtien ja se saavutti jo 1970-luvun alussa lähes nykyisen laajuutensa. Sataman alue on vuokrattu Helsingin kaupungilta, mutta rakennukset ovat yhdistyksen omat. Satama on vuosien varrella laajentunut. Tällä hetkellä veneiden laituripaikkoja on runsaat 300, ja kevytveneiden maapaikkoja toistasataa. Uusi klubitalo valmistui 2010.
Sataman sijainti:
HSK:n satamassa ja sen läheisyydessä on monipuolisia palveluita veneilijöille kuten ST1-merihuoltoasema, ravintola Blue Peter sekä monia veneliikkeitä. Vierasvenesataman sisäänajon koordinaatit ovat . Satamassa on mahdollisuus käyttää vettä ja sähköä.
HSK:lla on pitkät perinteet kilpapurjehduksessa. Tunnettuja hoskilaisia kilpapurjehtijoita ovat muun muassa Suomen purjehdusmaajoukkueeseen 2016 kuuluvat Tuuli Petäjä-Sirén, Mikaela Wulff, Kaarle Tapper, sekä veljekset Joonas Lindgren ja Niklas Lindgren. Suomen aiempia HSK:laisia olympiaedustajia ovat olleet muun muassa Jouko Lindgren ja Heikki Elomaa.
Seura on järjestänyt useita kansainvälisen tason purjehduskilpailuja. Muutamia suurimpia näistä on listattu alla.
HMS Northumberland (1866)
HMS Northumberland oli Britannian kuninkaallisen laivaston vuonna 1868 valmistunut Minotaur-luokan panssarifregatti.
Alus tilattiin 2. syyskuuta 1861 Lontoon Millwallista Millwall Iron Worksiltä ja sen köli laskettiin 10. lokakuuta 1861. Alus laskettiin vesille 17. huhtikuuta 1866 ja se valmistui 8. lokakuuta 1868.
Alus otettiin palvelukseen 14. elokuuta 1868 Devonportissa ensimmäisenä päällikkönään Roderick Dew ja se liitettiin Kanaalin laivastoon. Dewin kuoltua 24. maaliskuuta 1868 aluksen päällikkyyden vastaanotti 25. maaliskuuta 1869 Charles Henry May. Alus hinasi yhdessä "HMS Agincourtin" kanssa Bermudan kelluvan telakan Madeiralle kesäkuussa 1869.
Alus vaurioitui 25. joulukuuta 1872 pahoin aluksen ankkurin irrottua ja aluksen ajauduttua "HMS Herculeksen" keulaan. Aluksen vauriot korjattiin Maltalla, mistä se palasi palvelukseen 2. lokakuuta 1873 päällikkönään Thomas Bridgeman Lethbridge. Alus oli Kanaalin laivastossa kontra-amiraali George Hancockin ja myöhemmin kontra-amiraali lordi John Hayn lippulaivana. Alus poistettiin palveluksesta 28. heinäkuuta 1875.
Telakalla olleen aluksen takila muutettiin vuosina 1875-1879 ja sen aseistus muutettiin MLR-tykeiksi. Se palasi palvelukseen 30. lokakuuta 1879 päällikkönään Henry Rushworth Wratislaw ja sijoitettuna Kanaalin laivastoon. Aluksen päällikkyyden vastaanotti 31. joulukuuta 1880 George Stanley Bosanquet. Alus määrättiin Välimeren laivastoon, jonka mukana se osallistui Egyptin sotaan. Alus palasi Kanaalin laivastoon 15. elokuuta 1883 päällikkönään Frederick Charles Bryan Robinson. Se poistettiin palveluksesta 16. toukokuuta 1885.
Alus oli modernisoitavana vuosina 1885-1887, jolloin osa sen aseistuksesta poistettiin. Se palasi Kanaalin laivastoon 26. marraskuuta 1887 päällikkönään James Andrew Thomas Bruce. Sachaveral Darwin vastaanotti päällikkyyden 17. huhtikuuta 1888 ja alus poistettiin palveluksesta 7. maaliskuuta 1891.
Alus muutettiin vuonna 1898 varastoksi. Alus muutettiin edelleen lämmittäjien koululaivaksi ja se nimettiin maaliskuussa 1904 "HMS Acheroniksi". Se muutettiin vuonna 1909 hiiliproomuksi Invergordoniin nimellä "C.8" ja proomu nimettiin vuonna 1926 uudelleen "C.68":ksi. Alus myytiin kesäkuussa 1927 Wardille, joka myi sen edelleen nimellä "Stedmound" proomuksi Dakariin. Alus romutettiin vuonna 1935.
Haakon Punainen
Haakon Punainen oli Ruotsin kuningas noin vuosina 1070–1079. Tiedot hänen hallituskaudestaan ovat hyvin niukat.
Länsi-Götanmaan lain esipuheen mukaan Haakon syntyi Länsi-Götanmaan Levenessa ja hänet myös haudattiin sinne. Adam Bremeniläisen kronikan "Gesta Hammaburgensis ecclesiae pontificum" mukaan Haakon menin naimisiin "nuoren Olavin äidin" kanssa, mikä todennäköisesti viittaa Norjan kuningas Olav Kyrreen, mutta on mahdotonta sanoa oliko kysymyksessä Olavin äiti Tora Torbergintytär vai hänen äitipuolensa Elisabet.
Ahven (täsmennyssivu)
Ahven voi tarkoittaa seuraavia:
Italian ympäriajo 2016
Italian ympäriajo 2016 oli järjestyksessään 99. maantiepyöräilyn Italian ympäriajo. Se alkoi Alankomaiden Apeldoornista 6. toukokuuta ja päättyi Torinoon 29. toukokuuta 2016.
Vincenzo Nibali voitti kilpailun 52 sekunnin erolla Esteban Chavesiin. Vielä 18. etapin jälkeen Nibali oli neljäntenä neljä minuuttia 43 sekuntia kilpailua johtanutta Steven Kruijswijkia jäljessä. Nibali voitti Risouliin päättyneen 19. etapin nousten kokonaiskilpailussa toiseksi 44 sekunnin päähän kilpailun johtoon siirtyneestä Chavesista. Toiseksi viimeisellä etapilla Nibali karkasi Chavesilta nousussa 15 kilometriä ennen maalia ja siirtyi kokonaiskilpailun johtoon lopullisella 52 sekunnin erolla. Alejandro Valverde sijoittui kolmanneksi. Pistekilpailun voitti Giacomo Nizzolo, mäkikirikilpailun Mikel Nieve, nuorten kilpailun Bob Jungels, aikaan perustuvan joukkuekilpailun Astana Team ja pisteisiin pohjautuvan joukkuekilpailun Etixx-Quick Step.
Kilpailussa olivat mukana seuraavat joukkueet:
Lähde: Gazzetta.it